21. ΠΡΑΞΙΣ ΥΠΟΥΡΓΙΚΟΥ  ΣΥΜΒΟΥΛΙΟΥ υπ’  αριθ.82 της 28/30  Ιουν. 1979 (ΦΕΚ  Α΄143) Περί περαιτέρω παρατάσεως επί εξαμήνου εισέτι της υπ’ αριθ.77/22.6.19 78 Π.Υ.Σ. «περί αναστολής προσλήψεων πάσης φύσεως προσωπικού δημοσίων υπηρεσιών, νομικών προσώπων δημοσίου δικαίου κλπ.», ως αύτη διαμορφούται δια της παρούσης. Λαβόν υπ’ όψιν: α)Τας διατάξεις του άρθρ.1 του Νόμ.400/1976 «περί Υπουργικού Συμβουλίου και Υπουργείων». β)Την υπ’ αριθ.152/12.12.1978 Πράξιν αυτού «περί παρατάσεως επί εξάμηνον της υπ’ αριθ.77/22.6.78 Π.Υ.Σ.». γ)Τας υφισταμένας δημοσιονομικάς συνθήκας και την επιβαλλομένην εκ τούτων περιστολήν δαπανών εις τον δημόσιον τομέα, ως και εις άλλους τομείς οι οποίοι συνάπτονται οπωσδήποτε με τα δημόσια οικονομικά, αποφασίζει: 1.Παρατείνει, περαιτέρω, επί έξ εισέτι μήνας, από της λήξεώς της, ήτοι μέχρι τέλους Δεκ.1979, την ισχύν της υπ’ αριθ.77/22.6.1978 Πράξεως αυτού «περί αναστολής προσλήψεων πάσης φύσεως προσωπικού δημοσίων υπηρεσιών, νομικών προσώπων δημοσίου δικαίου κλπ.», ως αύτη έχει συμπληρωθεί και τροποποιηθεί δια μεταγενεστέρων ταύτης Π.Υ.Σ. 2.Της αναστολής προσλήψεων περί ης η, ως άνω, υπ’ αριθ.77/1978 Πράξις Υπουργικού Συμβουλίου εξαιρούνται, επί πλέον των εις την παρ.2 αυτής αναφερομένων υπό στοιχ.Α΄ έως Ε΄ κατηγοριών, και αι εξής κατηγορίαι. ΣΤ)οι διορισμοί εις τον πρώτον εισαγωγικόν βαθμόν, εκάστου κλάδου, των, κατά το Σύνταγμα, δικαστικών λειτουργών Ζ)Αι προσλήψεις, επί σχέσει ιδιωτικού δικαίου: α)εργατοτεχνιτών εν γένει, β)καθαριστριών, και γ)του αναγκαίου δια την υπηρεσίαν καθαριότητος των Δήμων και Κοινοτήτων ειδικού προσωπικού. Η εξαίρεσις αύτη τελεί υπό την, εξυπακουομένην, προϋπόθεσιν, ότι οι βάσει ταύτης προσλαμβανόμενοι θα απασχολούνται, υπ’ ευθύνη του προσλαμβάνοντος τούτους και των λοιπών προϊσταμένων των, αποκλειστικώς και μόνον εις τα δι’ α προσελήφθησαν έργα εργάτου, τεχνίτου, καθαριστρίας ή προσωπικού καθαριότητος Δήμων και Κοινοτήτων. 3.Διευκρινίζεται ότι ως πρόσληψις, υπαγομένη εις την αναστολήν περί ης η υπ’ αριθ.77/1978 Πράξις Υπουργικού Συμβουλίου, λογίζεται και η κατά τον τύπον της αναθέσεως έργου (με αμοιβήν κατ’ αποκοπήν, ή επί ποσοστοίς ή κατά μονάδα έργου κλπ.) διεξαγωγή υπαλληλικής εργασίας των, περί ων η ως άνω Π.Υ.Σ., δημοσίων κλπ. υπηρεσιών, καθώς και η υφ’ οιονδήποτε νομικόν τύπον ανάθεσις εις συμβούλους ή ειδικούς συνεργάτας εν γένει πάσης ειδικότητος, οιωνδήποτε καθηκόντων επ’ αμοιβή, ανεξαρτήτως του τρόπου καθορισμού ταύτης. Σελ.324,20(β) Τεύχος Ε13-Σελ.70 4.Μετά την λήξιν της ισχύος της παρούσης θα εξακολουθούν να εφαρμόζωνται αι σχετικαί με την αναστολήν προσλήψεων διατάξεις της υπ’ αριθ.11/18.1.1977 Πράξεως του Υπουργικού Συμβουλίου. Η παρούσα δημοσιευθήτω δια της Εφημερίδος της Κυβερνήσεως. 